Kataloonia suurklubi Barcelona täiendas rivistust brasiillasest poolkaitsja Arthur Meloga, kellega sõlmiti kuue aasta pikkune leping.
21-aastase mängumehe eest käidi kohe välja 31 miljonit eurot ja see võib asjaoludest tulenevalt suureneda kuni 40 miljoni euroni. Tema vabastamissumma on lausa 400 miljonit eurot.
Arthur Melo aitas mullu oma kodumaa klubil Gremiol võita Lõuna-Ameerika mainekaima klubisarja Copa Libertadorese ja Barcelonas hakkab brasiillane täitma hõrenenud keskvälja.
16 hooaega klubis veetnud Andres Iniesta läks Jaapani liigasse ja Arthur Melo kaasmaalane Paulinho Hiina liigasse. Lisaks sai Barcelona reservide eest mängides tõsiselt viga Carles Alena.
Toimetaja: Siim Boikov